
Gan ganolbwyntio ar astudiaeth achos, lluniwch ymateb i gynulleidfa broffesiynol sydd yn nodi ac yn gwerthuso’n feirniadol y camau dysgu ac addysgu nesaf ar gyfer dysgwr unigol (cyfatebol â 5,000 o eiriau).
Rhan 1.
Yn y traethawd hwn, bwriedir trafod effaith esgeulustod yn y cartref ar ddatblygiad disgybl penodol. Canolbwyntir ar ddatblygiad ieithyddol, gwybyddol, emosiynol a chymdeithasol disgybl. Amcanion yr ymchwil yw trafod datblygiad plant, sut mae cam-drin yn effeithio’r datblygiad hwn, a’r effaith caiff ymyrraeth benodol ar ddatblygiad disgybl penodol. Y disgybl o dan sylw yw ferch ym mlwyddyn dau, ac at bwrpas yr aseiniad yma, gelwir y disgybl yn Mair. Yr ymyrraeth o dan sylw yw sefydlu grŵp maeth yn yr ysgol, a chynlluniwyd ar gyfer yr hanner tymor gyntaf o weithredu’r ymyrraeth.
Mae sicrhau datblygiad effeithiol yn oll bwysig er mwyn sicrhau llwyddiant a chyrhaeddant ddisgyblion. Datblygiad plant yw ‘twf gwybyddol, emosiynol, corfforol, cymdeithasol ac addysgol plentyn o’r eiliad y caiff ei eni drwodd i’r glasoed’ (Dewis Cymru, 2020). Atgyfnertha’r wefan CDC bod datblygiad iach yn meddwl bod plant o bob gallu, yn cynnwys y plant sydd ag anghenion dysgu penodol, medru tyfu mewn amgylchedd diogel, gofalgar, er mwyn iddynt ddatblygu’n gymdeithasol, emosiynol ac yn addysgol (CDC, 2020). Cytuna Griffiths (2002:6) gyda’r wefan CDC wrth nodi ‘ymddengys bod cytundeb cyffredinol mai ffurf di-eiriau o ‘gysylltu’ â pherson arall yw’r cyfathrebu cynnar a geir rhwng babanod a’u gofalwyr, ac mae’n hanfodol i ddatblygiad iaith, yn ogystal â deall a chydymdeimlo ag eraill, a sgiliau cymdeithasol, cydweithio a chwarae’ (Allan, 2008). Cytuna Vygotsky nid yw datblygiad yn broses unigol, ond yn ganlyniad i nifer o gysylltiadau cymdeithasol o fewn y dysgwr (Gray & Macblain, 2012, t.71). Noda ei ddamcaniaeth adeileddol gymdeithasol pwysigrwydd ystyried safon a natur amgylchedd y plentyn, ei hoedran, diwylliant a phrofiadau bywyd cyn creu casgliadau am ei ddatblygiad (Gray & Macblain, 2012, t. 70). I’r gwrthwyneb, anghytuna Piaget â damcaniaeth Vygotsky wrth ddadlau mai canlyniad i ryngweithiadau rhwng y plentyn a’i hamgylched gymdeithasol yw datblygiad. Pwysig yw edrych ar ddatblygiad plant mewn modd cyfannol, a noda’r Scottish Social Services Council (dim dyddiad) ‘a holistic approach is important when planning and assessing the needs of a child. It allows you to assess the child as an individual, and understand what they have achieved, and what they have not achieved, by looking at how the developmental areas link up and how progress in one area can affect progress in another area… This approach allows early learning and childcare workers to plan for future activities involving the child, which will help in their overall learning and development and wellbeing’.
Wrth werthuso datblygiad Mair, sylweddolwyd ei bod wedi ei heffeithio gan y diffyg perthynas gyda’i rhieni. Gan ei bod magu gan ei mam yn unig, mae Mair yn ddiffyg y perthnasau cariadus a gofalgar sydd yn arwyddocaol wrth sicrhau datblygiad iachusol o fewn plentyn. Noda Bowbly (1969) bod y perthynas hwn yn cael ‘dylanwad dwfn ac oesol ar gynnydd plentyn yn y dyfodol’ (Allan, 2008). Pwysleisir y pwynt yma hefyd gan UNICEF (dim dyddiad) gan nodi ‘every time a parent speaks to a young child, it sparks something in the child; it’s stimulation to the child. It forms brain connections’. Gwelir fod y dyfyniadau hyn yn berthnasol i Mair gan fod ei pherthynas gyda’i mam wedi cael effaith sylweddol ar ei haddysg, fel y cyfeiria at yn nhudalennau 9-10. Mae’n amlwg mae’r ‘ansefydlogrwydd, prysurdeb, ac anghysondebau’ (Goleman 1995:234, Allan 2008) ym mywyd cartref Mair yn ei heffeithio mewn modd negyddol. Atgyfnertha Bowbly (1969) hyn trwy nodi ‘un o dasgau datblygiadol pwysicaf babanod yw caffael cwlwm ymlyniad rhwng y plentyn, ei fam a phobl arwyddocaol eraill yn ei fyd. Honnir bod ei allu corfforol ac emosiynol i oroesi yn dibynnu ar ansawdd a maint yr ysgogiad a’r rhyngweithiad a gaiff’ (Allan, 2008). I atgyfnerthu hyn, honna Bruner (2000) bod profiadau negyddol yn y plentyndod yn effeithio ar ddatblygiad plentyn yn niweidiol ac yn hirdymor. Dywed ‘mae’r plant hyn yn datblygu problemau ymddygiad parhaol, yn cynnwys iselder ysbryd. Mae’r arsylwadau hyn wedi arwain sawl gwyddonydd at y casgliad bod cyfnod tyngedfennol cynnar o ran datblygu nodweddion ac ymddygiad cymdeithasol ac emosiynol’ (Bruner, 2000:106). Cysylltir hyn gydag egwyddorion Donaldson yn 'Dyfodol Llwyddiannus' (2015) sef dylai pob disgybl ‘cael cartref diogel a chymuned sy’n cefnogi lles corfforol ac emosiynol’ a ‘mwynhau’r iechyd gorau posibl ac nad ydynt yn cael eu cam-drin, eu fictimeiddio na’u hecsbloetio’ (t.27). I ymestyn hyn ym mhellach, rhagfynega UNICEF mai’r plant mwyaf dan anfantais yw’r rhai heb yr elfennau bywyd sydd yn angenrheidiol am ddatblygiad iachus. Er enghraifft, gall byw mewn amgylchedd esgeulus neu’n lle mae’r plentyn yn cael ei cham-drin sbarduno ymateb biolegol, a heb gymorth oedolyn amddiffynnol, creu ymateb gwenwynig ac ymyrryd ar ddatblygiad yr ymennydd, sydd yn effeithio’r plentyn yn gorfforol, yn feddyliol ac yn ymddygiadol trwy gydol ei bywyd (UNICEF, dim dyddiad). Cefnoga’r Cwricwlwm i Gymru’r pwysigrwydd o berthnasau cymdeithasol cadarnhaol gan nodi ‘mae cydberthnasau iach yn hanfodol ar gyfer ein lles’ (Llywodraeth Cymru, 2020).
Rhanna Bandura yn ei ddamcaniaeth o ddysgu cymdeithasol (1977) bod ffactorau cymdeithasol yn ganolog i addysg a datblygiad plentyn (Gray & Macblain, 2012, t.91). Dywed ‘learning did not always involve changes in behaviour and children could, for example, observe others without their observations necessarily leading to a change in their own behaviour’ (Gray & Macblain, 2012, t.91), ac atgyfnertha bod cymhelliad yn chwarae rhan sylweddol yn yr ymddygiad hwn. Pwysleisia Bandura pwysigrwydd dwy ffactor ar gyflymu datblygiad cymdeithasol, sef efelychiad, lle mae’r disgybl yn efelychu gweithredoedd eraill, ac adnabyddiaeth, sy’n golygu bod y disgybl yn adeiladu ar ei gysyniadau cyfredol. Yna, mae’r disgybl yn ymateb i sefyllfaoedd newydd mewn modd y bydd yr oedolion y maen nhw wedi modeli yn ymateb (Gray & Macblain, 2012, t. 94).
Ar y llaw arall, dadleua damcaniaeth datblygiad cymdeithasol Bronfenbrenner bod bioleg bersonol y plentyn yn allweddol wrth ddylanwadu ar ei ddatblygiad, gan greu cydberthynas rhwng y plentyn a’r amgylchedd maent yn byw ynddi (Gray & Macblain, 2012, t.92). Pwysleisia Bronfenbrenner (1979-1994) sut mae plant yn cael eu magu mewn amgylcheddau newidiol, ac wrth iddynt ddatblygu a thyfu, mae natur a safon o’r rhyngweithiadau maen nhw’n cael yn newid o fewn amgylcheddau gwahanol. Felly, gwêl Bronfenbrenner mai’r amgylchedd sydd yn effeithio’r disgybl, ac nid ei gyfoedion. Noda bod sawl haen sydd yn amgylchynu plant wrth iddynt ddatblygu, a rhaid ystyried yr holl ddylanwadau yn amgylcheddau bywyd y disgybl i ddeall ei datblygiad yn llwyr. Gelwir hyn Model Ecolegol o ddatblygiad unigol Bronfenbrenner (Gray & Macblain, 2012, t.98-100).
Pwysleisia Llywodraeth Cymru ‘gall sicrhau ymyrraeth gynnar fod yn allweddol i lwyddiant plant’ (2016, t.6). Gan ystyried y meysydd datblygiad sydd angen eu datblygu ar gyfer Mair, penderfynir mai grŵp maeth yw’r ymyrraeth gorau. Disgrifia Nurture UK grwpiau maeth fel ymyriadau seicogymdeithasol yn yr ysgol, wedi eu harwain gan athrawon. Mae’r grŵp yn canolbwyntio ar ddatblygu anawsterau cymdeithasol, emosiynol ac ymddygiadol, wrth ddilyn ymarfer ar sail tystiolaeth ac yn cynnig ymyrraeth fyrdymor benodol sydd yn gweithio’n tymor hir (Nurture UK, dim dyddiad). Cyflwyna Llywodraeth Cymru (2010, t.1) bod grwpiau maeth yn grŵp bach sydd yn darparu amgylchedd diogel, strwythuredig sydd yn rhoi cyfleoedd i blant ymweld â’r profiadau maeth a gollwyd. Yn ychwanegol, mae’r ymyrraeth hon medru gweithio’n ysgol gyfan, gan fuddio sawl disgybl. Noda Nurture UK yn ei ddogfen ‘Nurture Groups: For all Educational Settings’ bod grwpiau maeth wedi cael eu datblygu yn seiliedig â chwe egwyddor sef yr ystafell ddosbarth fel safle diogel; bod addysg disgyblion yn cael ei ddeall yn ddatblygiadol; pwysigrwydd maeth ar gyfer datblygiad iechyd a lles; iaith fel modd arwyddocaol o gyfathrebu; ymddygiad fel modd o gyfathrebu, ac yn olaf, y pwysigrwydd o bontio mewn bywydau plant (Nurture UK, dim dyddiad). Dylid ystyried y chwe egwyddor yma er mwyn sicrhau’r cynnydd a chanlyniadau gorau ar gyfer y disgyblion. Arddangosa Nurture UK bod yna bwyslais ar lythrennedd emosiynol, datblygiad iaith a chyfathrebu, o fewn amgylchedd sydd yn disodli unrhyw brofiadau cynnar o faeth afiachus, trwy greu perthnasau cadarnhaol gydag athrawon a disgyblion eraill (Nurture UK, dim dyddiad). Wrth ymchwilio ymhellach i’r ddogfen hon, darganfyddir sawl fudd o gynnal grŵp maeth yn yr ysgol. Gwelir ymchwilwyr gwelliant mewn sgiliau cymdeithasol ac emosiynol disgyblion wrth iddynt ddatblygu hyder a hunan-barch, ac yna’n cymryd balchder yn eu gwaith wrth ymddwyn yn bositif. O ganlyniad mae’r disgyblion medru creu perthnasau cadarnhaol gydag athrawon a chyfoedion ac yn gallu rheoli eu teimladau yn well (Nurture UK, dim dyddiad). Yn hytrach, mae ymddygiad, cyrhaeddiad a phresenoldeb y disgyblion hyn yn gwella, wrth iddynt ddechrau mwynhau eu hamser yn yr ysgol ac yn dod yn gyfforddus yn yr amgylchedd ysgol (Nurture UK, dim dyddiad). Cytuna Ofsted (2009) bod grwpiau maeth yn effeithiol iawn wrth wella ymddygiad plant ac wrth atal gwaharddiad (Nurture UK, dim dyddiad).
Bwriad y grŵp maeth yw datblygu sgiliau ieithyddol a chymdeithasol Mair, a hyrwyddo datblygiad emosiynol a gwybyddol. Bydd y grŵp yn cynnwys disgyblion o’r Cyfnod Sylfaen wrth gychwyn sydd ar lefel datblygiad ac anghenion tebyg i Mair er mwyn sicrhau’r cymorth ac effaith gorau i’r disgyblion. Wrth wneud hyn, mae’r disgyblion yn cael cyfle i gymdeithasu gydag amrywiaeth o ddisgyblion eraill, mewn amgylchedd diogel sydd yn hybu datblygiad cymdeithasol ac yn galluogi’r disgyblion i ddysgu wrth ei gilydd, a gyda’i gilydd. Cysylltir hyn gyda damcaniaeth Piaget o’r plentyn fel “lone scientist” ac yn dysgu trwy brofiadau ymarferol (Gray & Macblain, 2012, t.63). Yn groes, wrth beilota a monitro llwyddiant y grŵp, bydd yr ymyrraeth hon ar gael i ddisgyblion eraill yr ysgol ar ôl i’r grŵp penodol yma o ddisgyblion ei threialu.
Pwysleisia Piaget yn ei ddamcaniaeth datblygiad plant pwysigrwydd rhyngweithiad cyfoedion yn natblygiad gwybyddol disgyblion (Gray & Macblain, 2012, t.62). Esbonia Piaget gwerth rhyngweithiad cyfoedion gan nodi pum pwynt sef bod disgyblion yn gwerthfawrogi gweithgareddau dewisol eu cyfoedion; gall cyfoedion modelu cysyniadau a sgiliau newydd; gall cyfoed mwy abl esbonio gweithgaredd mewn termau mwy syml i’r disgybl, gan hefyd dysgu wrth esbonio, ac yn olaf, mae’r dysgwr a’r cyfoed yn elwa wrth gael profiad dysgu cyfrannol (Gray & Macblain, 2012, t.62).
Nid yn unig datblygu gyda chymorth ei chyfoedion bydd Mair yn y grŵp maeth, ond hefyd trwy gymorth staff yr ysgol a fydd yn cymryd y grŵp. Cysylltir hyn gyda damcaniaeth Vygotsky a Bruner o’r athrawon fel yr arall mwy mentrus a’r Parth Datblygiad Procsimol. Dywed Barnes (2007, t.1) bod plant yn gweld y byd yn wahanol i oedolion. Mae’r plentyn, sydd ar lefel yn is ar y Parth Datblygiad Procsimol, yn ddibynnol ar yr athrawes i arwain a datblygu ei dysgu. Bwriad yr athrawes yw i sgaffaldio’r dysgu wrth i’r disgybl datblygu (Gray & Macblain, 2012, t. 77). Gan dderbyn y cymorth yma yn y grŵp maeth, gobeithir bydd Mair yn fwyfwy hyderus yn yr ystafell ddosbarth gyda’r athrawes ddosbarth. Cysylltir hyn gyda gwaith Bandura a thrafodwyd uchod, wrth i’r disgyblion efelychu ac adnabod yr hyn y mae’r athrawes yn ei wneud. Hefyd, cysyllta damcaniaethau Bandura, Vygotsky a Piaget, wrth amlygu sut a bwriedir datblygu sgiliau’r disgyblion yn y grŵp maeth, wrth iddynt ddysgu gyda’i gilydd ac wrth ei gilydd, yn ogystal â’r dylanwad o’r aelod o staff a fydd yn cymryd y sesiynau. I’r un gogwydd, amlyga Vygotsky pwysigrwydd dysgu trwy chwarae wrth ddeall eu hymwybyddiaeth o wrthrychau a datblygu perthnasau (Gray & Macblain, 2012, t.76), felly pwysig yw cynnwys gweithgareddau chwarae yn y grŵp maeth.
Amlyga ystod o lenyddiaeth pwysigrwydd datblygu iechyd a lles disgyblion yn grwpiau maeth. Bwriedir gwella lles emosiynol Mair wrth fynychu’r grŵp maeth, a disgrifia Llywodraeth Cymru hyn fel ‘cyflwr cyfannol, goddrychol sy'n bresennol pa fo amrywiaeth o deimladau, gan gynnwys egni, hyder, bod yn agored, mwynhad, bodlonrwydd, llonyddwch a gofalu, wedi'u cyfuno ac yn gytbwys’ (2010, t. 7). Noda Nurture UK (dim dyddiad) yn ei ddogfen yr effaith cadarnhaol mae’r grwpiau hyn yn cael ar iechyd meddwl disgyblion. Caiff 1 yn 8 plentyn a pherson ifanc problemau gyda’u hiechyd meddwl (Sadler et al., 2018), ac felly bwriad y grwpiau maeth yw rheoli ymddygiadau niweidiol plant wrth gynorthwyo nhw i ddatblygu’r sgiliau cymdeithasol ac emosiynol, y gwytnwch, a’r ymddygiadau cadarnhaol sydd yn angenrheidiol arnynt i lwyddo yn yr ysgol ac ym mywyd. Gan fod Mair allan o’i man cysurus, gall y newid hwn bod yn frawychus a llethol iddi ar y cychwyn (Hughes & Potter, 2002, t.19), felly rôl yr athrawon fydd gwneud hi’n gyfforddus er mwyn ei galluogi i lwyddo. Eglura Nurture UK bod grwpiau maeth yn dilyn polisi iechyd a lles ysgolion, gan roi mwy o bwyslais ar yr agwedd hon, wrth ystyried y buddiannau mae’r grŵp maeth medru cael ar iechyd a lles pob disgybl o’r ysgol, sydd yn sicrhau bod pawb, yn ysgol gyfan, yn teimlo’n ddiogel ac yn werthfawr. Arddangosa Estyn enghraifft o arfer da yn Ysgol Clase (2019), lle mae agweddau grŵp maeth yn cael eu cynnal ym mhob dosbarth ar draws yr ysgol er mwyn hyrwyddo datblygiad lles emosiynol.
O fewn y grŵp maeth, bydd y disgyblion yn canolbwyntio ar sawl elfen o ABCh er mwyn hybu a chefnogi datblygiad personol a chymdeithasol. Rhanna’r ‘Fframwaith Addysg Bersonol a Chymdeithasol’ (2008) bod ‘ABCh yn galluogi plant a phobl ifanc i ddatblygu ymdeimlad o hunanwerth a rhyngweithio’n effeithiol ag eraill. Caiff dysgwyr eu paratoi i fod yn fwy gwybodus, hyderus a medrus er mwyn chwarae rhan weithgar a chyfrifol yn y gymdeithas a gwella dysgu, lefelau cymhelliant a chyflawniad’. Yn amlwg, mae’r hyn a chanolbwyntia’r fframwaith ar yn berthnasol i ddatblygiad Mair gan ei bod methu gofalu am ei hun, a gwelir hyn yn ei phroffil un tudalen ar dudalennau 9-10. Hefyd, cyfeiria Cwricwlwm i Gymru at bwysigrwydd iechyd a lles yn y datganiadau o’r hyn sy’n bwysig. Noda ‘mae’r ffriodd rydym yn ymwneud â dylanwadau cymdeithasol yn siapio pwy ydyn ni, ac yn effeithio ar ein hiechyd a’n lles’ (Llywodraeth Cymru, 2020).
Wrth ganolbwyntio ar iechyd a lles Mair, bwriedir gwella ei hunan-effeithlonrwydd. Cyflwyna Bandura (1997) mai cred y disgybl ar ei gallu i lwyddo o fewn sefyllfaoedd gwahanol yw hunan-effeithlonrwydd, a’i gallu i reoli gweithrediadau ei hun er mwyn llwyddo. Cysyllta Bandura hyn gyda’r modd mae plant yn ymddwyn a meddwl yn emosiynol (Gray & Macblain, 2012, t. 96). Bydda Bandura yn cyfeirio at Mair fel disgybl sydd â hunan-effeithlonrwydd gwael, gan ei bod yn ddihyder a methu cyfathrebu neu gyfrannu o fewn amgylcheddau cymdeithasol. Mynega Bandura mai’r modd o ddatblygu hyn yw trwy arsylwi eraill sy’n llwyddo, derbyn sylwadau cadarnhaol, a trwy ddeall emosiynau a theimladau ei hun (Grey & Macblain, 2012, t. 96). Felly, gobeithir llwydda Mair yn yr ystafell ddosbarth o ganlyniad.
Elfen arall a fydd yn ganolog i lwyddiant y grŵp maeth bydd sicrhau bod llais y plentyn yn dylanwadu ar y tasgau a gweithgareddau a fydd yn cymryd lle yn ystod y sesiynau. Noda Llywodraeth Cymru (2016, t.9) ‘un o nodweddion cynhwysiant effeithiol yw ymrwymiad i wireddu hawl addysgol pob plentyn a pherson ifanc, a’u cynnwys yn y broses o gynllunio a gwneud penderfyniadau ynglŷn â’u haddysg’. Cysylltir hyn yn ddi-oed gydag Erthygl 12 o’r CCUHP sef ‘eich hawl i ddweud beth ddylai digwydd ac i rywun wrando arnoch’ (Comisiynydd Plant Cymru, 2020). Wrth gynnwys llais y disgybl, maent yn fodd o sicrhau beth y mae’r disgyblion yn mwynhau neu beidio, sydd yn dangos sut gallwn wella’r sesiynau i fuddio’r disgyblion yn fwy.
Wrth edrych ar ganllawiau Cwricwlwm i Gymru (2020) sylweddolwyd y pwyslais ar gysylltu dysgu’n uniongyrchol â phedwar diben Donaldson. Mynega’r ddogfen hon pwysigrwydd dilyniant o fewn dysgu a chamau cynnydd, sydd yn arwyddocaol wrth olrhain datblygiad Mair. Felly, wrth gynllunio gweithgareddau’r grŵp, dylai pob gweithgaredd bod yn ganolog i’r rhain, sef bod yn ‘ddysgwyr uchelgeisiol, galluog’, ‘cyfranwyr mentrus, creadigol’, ‘dinasyddion egwyddorol gwybodus’, ac ‘unigolion iach, hyderus’ (Dyfodol Llwyddiannus, 2015, t.31). Yn fwy penodol, cysyllta’r ymyrraeth hon yn uniongyrchol â’r agwedd o ‘feithrin eu lles meddyliol ac emosiynol drwy ddatblygu hyder, cadernid ac empathi’ o’r diben ‘unigolion iach hyderus’, sydd eto’n atgyfnerthu’r hyn a thrafodwyd uchod am iechyd a lles Mair.
Wrth ymchwilio i arfer da Estyn, canolbwyntiaf ar Ysgol Maesincla yng Nghaernarfon, sydd â’r ‘diwylliant o ‘Ysgol Sy’n Annog’ yn greiddiol i weledigaeth yr ysgol’ (2019). Sefydlodd yr ysgol ‘‘Grwpiau Anogaeth’ i ddechrau olrhain lles disgyblion. Bob dydd, gall disgyblion drafod eu teimladau a datblygu eu medrau cyfathrebu, cydweithredu a rhyngbersonol. Caiff rhieni eu hannog i ymuno â dosbarthiadau i ddathlu llwyddiant ac achlysuron arbennig. Ers cyflwyno’r grwpiau anogaeth, mae athrawon wedi sylwi bod ymddygiad disgyblion yn well, maent yn canolbwyntio mwy ac yn fwy parod i gydweithredu’ (Estyn, 2019). Wrth ‘olrhain lles disgyblion’ a ‘gweithio gydag asiantaethau amrywiol’, mae’r ysgol medru adnabod y disgyblion bregus sydd ag ‘amrywiaeth o anghenion emosiynol, cymdeithasol ac ymddygiadol’ sydd yn ‘dylanwadu’n fawr ar allu disgyblion i gyflawni hyd eithaf eu gallu’ (Estyn, 2019). Yn wahanol a beth gynlluniwyd yn ysgol Mair, mae Ysgol Maesincla wedi ymgorffori’r grwpiau maeth fel ‘rhan sefydlog o strwythur y dosbarthiadau’, yn ogystal â ‘chyfnodau o gymorth ‘pontio’ gan staff dysgu’r grwpiau anogaeth’. Mae’r grwpiau maeth yma ‘wedi’i seilio ar ganfyddiadau asesiadau disgyblion unigol ac yn cydbwyso’r angen i ddatblygu sgiliau cymdeithasol, emosiynol ac anghenion mwy penodol unigolion’ (Estyn, 2019). Er mwyn penderfynu pa ddisgyblion fydd yn elwa fwyaf o’r grŵp maeth, ‘defnyddir amrywiaeth eang o wybodaeth… yn cynnwys, asesiadau perthnasol, holiaduron disgyblion, asesiadau a mesuryddion lles yn ogystal ag adnabyddiaeth yr athrawon o sefyllfaoedd penodol y disgyblion’. Yna, mae’r disgyblion yn cael eu hasesu yn dymhorol ‘er mwyn adnabod y llinynnau ‘diagnostig’ a ‘datblygiadol’ i’w targedu, ac er mwyn olrhain cynnydd’ (Estyn, 2019). Mae’r grŵp yn cael ei gynnal o fewn amgylchedd ‘cartrefol, braf’, yn dilyn strwythur dyddiol i sicrhau fod yna trefn i’r disgyblion ddilyn. Nodir wrth i’r disgyblion treulio amser gyda’i gilydd yn gwneud y gweithgareddau a’r tasgau a goswyd, maent yn datblygu eu sgiliau cyfathrebu a’i sgiliau cymdeithasol wrth iddynt ddod yn gyfarwydd ac yn gyfforddus gyda’i gilydd. Noda Estyn ‘ymhlith y sgiliau sy’n cael eu datblygu ar lefel unigol, mae gallu disgyblion i adnabod, disgrifio ac ymateb yn briodol i amrywiaeth o emosiynau, sgiliau canolbwyntio, cyfathrebu, dadansoddi a datrys problemau.  Cedwir llygaid gofalus ar ddatblygiad hunanhyder a hunanddelwedd y disgyblion, ond hefyd ar eu gallu i bontio’n llwyddiannus yn ôl i ddosbarthiadau prif lif yr ysgol’ (2019). Ar ben hynny, pwysleisia’n sylweddol ar gynnwys rhieni yn y grŵp maeth, gan eu gwahodd i ‘arsylwi, cydweithio ac efelychu’r staff dysgu’. Ychwanega ‘mae gwahoddiad arbennig i rieni ymuno â’r dosbarthiadau i ddathlu llwyddiannau ac achlysuron arbennig’. 
Er hyn, ni allwn fod yn siŵr a fydd y grŵp maeth yn cael yr effaith cadarnhaol fel yr uchod ar Mair, gan fod pob plentyn yn wahanol ac yn datblygu’n wahanol ac yn unigryw. Dylid ystyried bydd ceisio cynnwys mam Mair yn yr ymyrraeth yn heriol gan ei fod yn ddiffyg diddordeb ym mywyd ysgol Mair, fel y nodir yn nhudalennau 9-10. Felly, er mwyn helpu’r sefyllfa hon, bydd yr ysgol yn cysylltu gyda’r gwasanaethau cymdeithasol. Er mwyn cynnwys y rheini, byddaf yn darparu llythyr a holiadur i’w gwblhau ar gychwyniad y grŵp, ac eto ar ôl yr hanner tymor cyntaf er mwyn olrhain cynnydd eu plant. Gwelir y rhain yn yr atodiad. Yn ychwanegol, gydag ysbrydoliaeth Ysgol Maesincla, bydd yr ysgol yn cynnal prynhawn i’r rhieni ymweld â’r disgyblion a’i gwaith, i ddathlu llwyddiant, ac i drafod gyda’r staff.  
Rhestra Llywodraeth Cymru yn y ddogfen ‘Nurture Groups - a Handbook for Schools’ (2010) y wahanol asiantaethau allanol gwahanol gellir cael eu defnyddio wrth gynnal y grŵp maeth. Gellir cynnwys, o’r awdurdod lleol, seicolegwyr addysgol, athrawon ymgynghorol, timoedd iechyd meddwl cynradd, a gwasanaethau plant a phobl ifanc y GIG. Trwy gynnwys y rhain, maent yn sicrhau ac yn darparu’r cymorth sydd yn angenrheidiol wrth hyrwyddo datblygiad y disgyblion. Yn sefyllfa Mair, bydd angen cynnwys y gwasanaethau cymdeithasol fel y nodwyd uchod er mwyn canolbwyntio ar ei sefyllfa yn y cartref yn ychwanegol i’r ysgol. Yn ogystal, mae hyn yn gyfle i gynnwys ei mam yn ei addysg ac i gryfhau’r perthynas sydd ganddyn nhw ar hyn o bryd.
Gan gyfeirio at enghraifft o arfer dda Estyn yn Ysgol Maesincla (2019), byddaf yn cynnwys cydweithrediad gyda’r awdurdod lleol wrth gynnal y grŵp maeth o fewn yr ysgol. Noda Estyn bod yr ysgol yn ‘datblygu strwythur grwpiau anogaeth yr ysgol, yn cynnwys buddsoddi ar y cyd mewn hyfforddiant a pharodrwydd i rannu arferion effeithiol gydag ysgolion ac ymarferwyr eraill’. Ar ben hynny, mae’r ysgol yn derbyn nifer o ‘ymweliadau i’r grwpiau anogaeth, gydag adnabyddiaeth o fewn y consortiwm fod yr ysgol yn un sy’n blaenoriaethu diogelwch, lles a chynhwysiad disgyblion yn effeithiol’ (2019). Mae cynnwys yr awdurdodau a llywodraethau lleol a’r rhanddeiliaid yn bwysig wrth geisio codi arian i fynd tuag at y grŵp maeth, ac atgyfnerthir hyn gan Nurture UK gan nodi bod y rhain yn cyfrannu llawer tuag at gostau cynnal y grwp (Nurture UK, dim dyddiad). Yn ychwanegol, i gynnwys y rhain, bydd yr ysgol yn trefnu digwyddiadau codi arian ar gyfer cynnal y grŵp maeth o fewn yr ysgol, gan gynnwys holl rieni a staff yr ysgol, er mwyn cyfrannu at gost cychwyn y grŵp a hyfforddiant staff.
Gan ystyried yr holl fuddion o gynnal grŵp maeth o fewn yr ysgol, ac wrth ddadansoddi enghraifft o arfer dda gan Estyn, mae’n glir i weld bod gan yr ymyrraeth hon botensial i lwyddo ac i wella addysg a datblygiad Mair yn yr ysgol. Er hynny, rhaid ystyried y ffaith nad oes gan yr ysgol grŵp maeth yn bresennol, felly fydd hyfforddi staff yn cymryd amser, ac ar hyn o bryd, nad oes unrhyw dystiolaeth i ddangos bydd y grŵp o unrhyw fudd i Mair.

Rhan 2.
Yn y rhan hon, trafodwyd proffil un tudalen Mair, ei thargedau, sut bydd yr ymyrraeth grŵp maeth yn gweithredu, ac yna’r cynllun hanner tymor ar ei chyfer.
Proffil Un Tudalen.
Y disgybl o dan sylw yw ferch, Mair, ym mlwyddyn dau, sydd wedi cael ei phen-blwydd yn saith mlwydd oedd yn ddiweddar. Nid oes ganddi frawd neu chwaer, ac mae’n byw gyda’i fam, sydd yn ifanc, ac mae partner ei mam yn ymweld â’r tŷ yn aml. Nad oes gan Mair unrhyw gysylltiad gyda’i thad.
Trwy gydol ei holl brofiad yn yr ysgol, mae’r athrawon wedi pryderu am Mair, ac mae yna sawl goblygiad sydd yn ymhlygu ei fod yn cael ei esgeuluso yn ei chartref. Mae ei phresenoldeb ar y cyfan yn wael, ac mae Mair yn aml yn hwyr i’r ysgol, heb esgus rhesymol. Weithiau, mae ei dillad yn frwnt ac yn anaddas ar gyfer y tywydd, ac mae Miss Tully wedi sylweddoli yn ddiweddar fod ei hylendid yn gwaethygu, megis dod i’r ysgol heb frwsio’i gwallt, ewinedd yn frwnt, maent yn flinedig yn barhaus, ac yn edrych ychydig o dan bwysau. Er yr holl rwystrau yma o fewn addysg a datblygiad Mair yn yr ysgol, does dim diddordeb gyda’i mam o’i bywyd ysgol. Nad ydy Mair yn darllen llyfrau neu’n sgwrsio llawer yn ei chartref.
Nid yw Mair yn cyrraedd ei phwyntiau datblygiadol na’u thargedau tymhorol tra’n ddosbarth blwyddyn dau oherwydd ei diffyg sgiliau llafar, a’i oedi datblygiad cymdeithasol, ac o ganlyniad, mae hi fethu cwblhau tasgau a goswyd yn annibynnol. Mae’n dibynnu ar yr athrawes i sylweddoli ei bod yn cael trafferth, oherwydd mae’n gwrthod dechrau sgwrs gyda’r athrawes ei hun, sydd yn amlygu ei bod yn ddiffyg hyder. Fodd bynnag, mae gwaith ysgrifenedig Mair yn gywir ar y cyfan; mae’n medru sillafu geiriau aml eu defnydd yn gywir rhan fwyaf o’r amser, ac mae’n gallu ffurfio brawddegau syml ar bapur. Yn ogystal, mae Mair yn cwrdd â’i thargedau rhifedd, ac mae Mair yn hyderus wrth ysgrifennu atebion i ddatrys problemau rhifedd syml, ond yn gwrthod ymateb ar lafar. Mae Mair wedi dechrau eistedd ar wahân i’r disgyblion eraill wrth wneud tasgau, ac yn lle, mae’n eistedd gyda’r gynorthwywraig, Miss Bell, i’w wneud. Mae Miss Bell yn cynorthwyo ei thasgau ffocws, trwy gynnig cymorth i Mair, ac yn ceisio cael Mair i drafod y dasg ar lafar. Yn ychwanegol, mae Mair wedi gwneud sesiynau Tric-a-Chlic ychwanegol gyda Miss Bell, er mwyn ceisio dechrau datblygu ei sgiliau llafar, a chreu perthynas cadarn gyda Mair er mwyn gwneud iddi deimlo’n fwy cyfforddus yn y dosbarth.
Yn ogystal, noda Miss Tully pryderon emosiynol ac ymddygiadol, yn cynnwys ei hangen am sylw tra yn yr ysgol. Er bod Mair yn gwrthod sgwrsio gydag athrawon a disgyblion y dosbarth, mae’n hoff iawn o gael sylw. Plentyn rhwystredig yw Mair, ac mae’n dioddef o newidiadau ymddygiad sydyn. Mae’n dueddol o grio yn yr ysgol heb lawer o reswm, ac mae’n colli ei thymer yn gyson. Mae Mair yn hoff o weithgareddau corfforol, megis chwarae gyda phêl, dringo, a gemau corfforol. Er mae Mair yn cymryd rhan yn y gemau yma, mae’n gwrthod cydweithio ag eraill. Mae’n dueddol o chwarae ar ei phen ei hun ac mae’n hapus iawn wrth wneud hynny, ac mae’n dueddol o chwarae gyda ffrindiau dychmygol, gan ei bod yn treulio llawer o amser ar ei phen ei hun adref.
Wrth adfyfyrio ar sut gallwn gefnogi Mair i ddatblygu ymhellach, ystyriwn targedau datblygiad ar ei chyfer ar gyfer y tymor nesaf:
Ieithyddol:
· Ymarfer darllen ac ynganu geiriau aml eu defnydd trwy sesiynau Tric-a-Chlic
· Ffurfio brawddegau llawn ar lafar, yn ogystal ag ysgrifennu.
Gwybyddol:
· Ceisio cwblhau tasgau yn annibynnol, yn hytrach na dibynnu ar gymorth o’r athrawes neu gopïo gwaith ei chyfoedion.
Cymdeithasol: 
· Cychwyn rhyngweithiad gydag oedolion pan mae angen cymorth.
· Cyfrannu at drafodaethau’r dosbarth.
· Datblygu ei sgiliau cymdeithasol trwy chwarae, siarad a rhannu gyda gweddill o ddisgyblion y dosbarth.
Emosiynol:
· Cyfleu ei theimladau ar lafar.

Yr Ymyrraeth. 
Er mwyn sicrhau llwyddiant, byddaf yn cynnal sesiynau’r grwpiau maeth tua 3-4 gwaith yr wythnos, yn gymysgedd o sesiynau bore a phrynhawn. Bwriad hyn fydd i sicrhau sefydlogrwydd, a hefyd i weld os oes gwahaniaeth yn ymddygiad Mair yn y bore a’r prynhawn. Bydd un aelod o staff yn cymryd y sesiynau rhan fwyaf o’r amser, fodd bynnag, weithiau fydd yna dau aelod yn bresennol, yn dibynnu ar y gweithgareddau a fydd yn cymryd lle. Felly, bydd angen sicrhau bod y ddau aelod o staff yma’n cael yr hyfforddiant cywir cyn cychwyn y sesiynau. Wrth gadw at ddwy, maent yn sicrhau bod y disgyblion teimlo’n sefydlog ac yn gyfforddus.
Pwysig bydd sicrhau bod y staff yn olrhain cynnydd y disgyblion tra yn y grŵp maeth, ac mae hyn yn cynnwys pob elfen o’u datblygiad. Bydd y wybodaeth yma’n cael eu cymharu gyda’r wybodaeth a rhannwyd gan yr athrawon dosbarth a’r rhieni. Yn ogystal, bydd y rheini yn derbyn holiadur i’w gwblhau ar ddechrau’r tymor ac ar ddiwedd y tymor er mwyn eu cymharu. Mae Mair yn gweithio ar gam gynnydd 2 o’r Cwricwlwm i Gymru.
Bydd yr holl wybodaeth o’r sesiynau grŵp maeth, yr adborth o’r athrawon dosbarth ac adborth o’r rhieni yn cael eu casglu er mwyn creu proffil Boxhall ar gyfer y disgybl. Bydd y wybodaeth yma medru rhoi darlun clir ar ddatblygiad, targedau a chynnydd y disgybl. Wrth ymchwilio i’r wahanol proffiliau gellir defnyddio, yn cynnwys y proffiliau Boxhall a’r raddfa Leuven, penderfynwyd mai’r proffil Boxhall yw’r mwyaf addas ar gyfer fy nisgybl.



	Cynllun Hanner Tymor Mair – Grŵp Maeth 

	Wythnos
	Beth fydd y disgyblion yn gwneud?
	Rôl y Staff
	Sylwadau Ychwanegol / cysylltiad i’r cwricwlwm

	1
	Canolbwyntio ar gyfathrebu.

Cyfle i’r disgyblion i gwrdd â’i gilydd & dod yn gyfforddus - naws cartrefol.

Dechrau cyfleu eu teimladau trwy ddefnyddio ffyn loli
(potiau gwahanol – hapus, trist, blinedig, eisiau siarad, pryderus, cyffrous. Rhoi yn y pot perthnasol). 

Cyflwyno’r cylch siarad – cyfle i drafod eu teimladau gyda’i gilydd.

Gweithgareddau ar eu hymddygiad, er enghraifft cyflwyno sefyllfaoedd a holi sut y bydden nhw’n ymateb. Canolbwyntio ar sut fydden nhw’n teimlo.

Creu proffil am eu hun. 
	Staff yn cymryd rheolaeth yr wythnos yma – gosod trefn a strwythur am yr wythnos gyntaf. 

Gwneud nodiadau ar ymddygiad y disgyblion ar y cychwyn. 
Sicrhau unrhyw bwyntiau pwysig am eu hymddygiad. Ychwanegu hyn at broffiliau’r disgyblion er mwyn olrhain eu cynnydd yn y sesiynau.

Olrhain y perthnasau gwreiddiol sydd yn ffurfio – sicrhau bod dim gwrthdaro a gall effeithio arnynt.

Dod i adnabod y disgyblion yn well – deall eu diddordebau er mwyn gallu cynllunio’n effeithiol ar gyfer y sesiynau.
	Sicrhau bod gan y staff yr holiaduron o’r rieni - sicrhau bod y staff yn hollol ymwybodol o sefyllfaoedd y disgyblion (unrhyw wahaniaeth yn ymddygiad yn y cartref yn ogystal â’r ysgol).

Ieithoedd, Llythrennedd a Chyfathrebu - ‘Rwy’n gallu defnyddio iaith lafar at wahanol ddibenion.’
‘Rwy’n gallu esbonio gwybodaeth a rhannu syniadau, barn a theimladau gan ddefnyddio geirfa berthnasol.’

	2
	Parhau gyda’r ffyn loli a’r cylch trafod teimladau - sicrhau cysondeb (cymryd lle bob diwrnod).

Cynnal gweithgareddau corfforol. Staff yn ymwybodol bod Mair yn hoff o hyn - sicrhau bod Mair yn dod yn fwy cyfforddus yn y grŵp & mwynhau gweithgareddau (megis chwarae gyda phêl). Hefyd yn gyfle i gyd-weithio ag eraill.

Cynnal gweithgareddau diddorol (megis paentio a chreu) - cyfle i fwynhau mynychu’r grŵp & olrhain eu sgiliau echddygol manwl.

Dechrau canolbwyntio ar sgiliau darllen y plant - dechrau trwy ddarllen storïau diddorol gyda’i gilydd.

Gwneud mwy o weithgareddau cyd-weithio gyda’r disgyblion, megis gemau a chwarae.
	Ceisio cael Mair i gydweithio gyda disgybl/disgyblion eraill.

Sicrhau bod ganddynt y nodiadau perthnasol o athrawon dosbarth y disgyblion er mwyn bod yn ymwybodol o allu darllen y disgyblion. Staff i greu nodiadau personol hefyd.
	Ieithoedd, Llythrennedd a Chyfathrebu - ‘Rwy’n gallu siarad yn glir, gan amrywio mynegiant ac ystumiau er mwyn cyfathrebu fy syniadau’

	3
	Gweithio fel grŵp i gwblhau gweithgaredd penodol, megis creu rhywbeth neu ddatrys rhyw broblem - profi eu sgiliau cyfathrebu a chydweithio.

Canolbwyntio yn fwy ar sgiliau darllen a llafar y disgyblion - dechrau sesiynau tric a chlic. Canolbwyntio ar ynganu geiriau a’i ddarllen. 
	Monitro’r plant a gwneud cofnodion penodol ar sut y maen nhw’n ymateb i’r sefyllfa.
Rhaid i’r nodiadau yma fynd tuag at olrhain cynnydd Mair.

	Ieithoedd, Llythrennedd a Chyfathrebu - ‘Rwy’n gallu darllen gwahanol destunau gan ddefnyddio ystod o strategaethau i bennu ystyr’.

	4
	Cynnal sesiwn gyda’r gwasanaethau cymdeithasol, Mair a’i fam er mwyn dechrau gweithio ar eu perthynas (cynnal pob 4 wythnos).

Erbyn hyn, dylai’r disgyblion teimlo’n sefydlog wrth fynychu’r grŵp. Mwy o ffocws yn cael ei rhoi ar sgiliau penodol y disgyblon, megis sillafu a rhifedd, yn ychwanegol i’r gweithgareddau yn yr ystafell dosbarth, i ddatblygu’r sgiliau yma’n bellach.
	Parhau i olrhain cynnydd y disgyblion, a sicrhau eu bod yn cofnodi yn union sut mae Mair yn ymateb i bob sefyllfa wahanol, megis sut y mae’n gweithio gydag eraill, sut y mae’n darllen neu’n ysgrifennu, pa weithgareddau nid ydy hi’n mwynhau, a beth sydd yn ei rhwystro hi.
Bydd yr holl wybodaeth yma yn cael ei rhannu gyda’r athrawes ddosbarth er mwyn arsylwi'r gwahaniaeth rhwng ei ymddygiad yn y grŵp maeth a’i ymddygiad yn y dosbarth.
	Cyfathrebu gyda mam Mair (galwad ffôn/ymweliad i’r ysgol) i drafod cynnydd Mair hyd at hyn. Cyfle da i fonitro ymddygiad Mair adref, yn ogystal â’r ysgol.

	 5
	Cyfle i wneud tasg/prosiect grŵp. Rhaid penderfynu beth hoffan nhw wneud (perfformiad neu greu rhywbeth) a dangos hyn i’w hathrawon dosbarth a’u rhieni. Cyfle i rheini ymweld â’r ysgol yn wythnos 6 i weld hyn.

Parhau i wneud gweithgareddau llythrennedd a rhifedd yn ystod yr wythnos.
Dechrau casglu syniadau am ble hoffant nhw fynd ar ymweliad lleol i, megis i’r parc, i’r traeth a.y.y.b. 
	Gan fod y disgyblion y rhydd i greu unrhyw beth, rhaid monitro yn agos ar ymddygiad Mair (sut y mae’n cyfathrebu, cydweithio, cyfrannu, ac ymateb i syniadau’r disgyblion eraill). Cyfle da i olrhain ei chynnydd & datblygiad hyd at hyn.
	Gwahoddiadau yn cael eu danfon allan i rieni er mwyn fynychu’r sesiwn ymweld. 
Cyfle i’r rhieni hefyd i drafod cynnydd eu plant gyda’i gilydd.
Rhieni i gwblhau holiadur arall i olrhain cynnydd y disgyblion.

	6
	Disgyblion i arddangos eu prosiect i’r athrawon a’u rhieni.

Ymweliad lleol cyn gwyliau’r hanner tymor. 
Tymor i orffen mewn modd cadarnhaol - sicrhau bod y disgyblion yn awyddus i ddod i nôl i’r grŵp ar ôl y gwyliau.
	Trafodaethau un-i-un gyda’r rheini - trafod cynnydd y disgyblion ar y cyfan.
Rhieni i rannu eu sylwadau. 
Rhaid i’r holl wybodaeth yma cael ei storio a’i chadw yn ffolder y disgybl. 
	Proffil Boxhall y disgyblion yn cael eu cwblhau ar gyfer y tymor yn yr wythnos hon. 



I grynhoi, wrth i’r ymyrraeth cymryd lle, sicrhawyd bod nodiadau trylwyr yn cael ei wneud er olrhain cynnydd Mair yn yr ysgol, ac i fonitro effeithlonrwydd y sesiynau. Cynhaliwyd cyfarfodydd cyson gyda’r staff a fydd yn rhedeg y sesiynau er mwyn ei holrhain, ac i gydweithio er mwyn sicrhau llwyddiant Mair. Ar ddiwedd y chwe wythnos, gobeithiaf fod effeithlonrwydd yr ymyrraeth yn glir i’r staff, fodd bynnag, os yw’n aneffeithiol ar ôl tymor llawn, cynhaliaf gyfarfodydd gyda’r staff perthnasol er mwyn ddod o hyd i ddatrysiad arall.
Credaf wrth gynnal yr ymyrraeth hon, rwyf yn gwella fy arfer proffesiynol personol. Yn benodol, rwyf yn cwrdd â gofynion y Safonau SAC, gan gynnwys partneriaid mewn dysgu a chydweithwyr yn yr ysgol, cynnwys llais y plentyn, gwneud canfyddiadau ymchwil, a datblygu technegau newydd (Llywodraeth Cymru, 2019-2020). Yn ychwanegol, rwyf wedi cwrdd â deilliannau dysgu’r modwl trwy ddangos sut mae lles, datblygiad a dysgu disgyblion yn cael eu heffeithio a rôl yr athro ar sut i gwrdd â’u hanghenion amrywiol.

Atodiad 
Holiadur (1) i rieni
1. Ydych chi’n darllen gyda’r disgybl adref?

Ydw         /        Nac ydw

2. Oes diddordeb gyda’r disgybl i gwblhau gwaith cartref?

Oes        /         Nac oes 

3. Ydy’r disgybl yn cael unrhyw brofiad o gyfathrebu gyda phlant eraill tu allan i’r ysgol?

Ydy     /      Nac ydy
Ble? _______________________________ 

4. Ydy’r disgybl yn mwynhau cymdeithasu gyda phlant eraill?

Ydy        /        Nac ydy     

Os nad ydy’r disgybl yn hoffi cymdeithasu gyda phlant eraill, pam?


5. Ydy’r disgybl yn dangos unrhyw bryderon emosiynol? Hynny yw, ydy’r disgybl yn ymateb i rai sefyllfaoedd yn wael? 

Ydy      /      Nac ydy

Beth a pham? ________________________________________________________

6. Ydych chi’n caniatáu i’r disgybl bod yn rhan o ymyrraeth grŵp maeth?

Ydw      /      Nac Ydw
 
7. Unrhyw sylwadau ychwanegol am ddatblygiad / lles eich plentyn? 

___________________________________________________________________
Holiadur (2) i rieni

1. Ydy’r disgybl wedi sôn am y gweithgareddau sy’n cymryd lle yn y grŵp maeth?

Ydy      /      Nac Ydy

2. Ydy’r disgybl wedi mwynhau’r gweithgareddau?

Ydy     /      Nac Ydy 
 
Pa weithgareddau? _____________________________

3. Ydych chi fel rhiant gallu gweld newid yn ymddygiad eich plentyn? Boed hi’n newid addysgol, emosiynol, cymdeithasol, neu’n sgil penodol.

Ydw    /      Nac Ydw

Beth yw’r newid? ____________________________________________

Sut mae’r newid yma wedi effeithio ar y disgybl? __________________________________________________________________

4. Yn eich barn chi, ydy’r sesiynau grŵp maeth wedi cael effaith cadarnhaol ar eich plentyn?

Ydy     /     Nac Ydy 

Ymestyn ar eich ateb yma: ___________________________________________________________________

5. A fyddech chi’n fodlon i’ch plentyn i barhau i fynychu’r sesiynau grŵp maeth yn yr hanner tymor nesaf?

Byddaf      /      Na Fyddaf

Os na, pam? ____________________________________________________

6. A oes gennych chi, neu’ch plentyn, unrhyw awgrymiadau ar gyfer y sesiynau'r tymor nesaf? ___________________________________________________________________



Llythyr i rieni
Annwyl rhiant / gofalwr,
Rydyn ni fel athrawon yn olrhain cynnydd a datblygiad pob plentyn yn ystod eu hamser yma yn yr ysgol. Fel y trafodwn yn nosweithiau rhieni eleni, mae eich plentyn yn codi ein pryder fel athrawon o ran ei datblygiad yn y dosbarth, yn enwedig ei datblygiad cymdeithasol. Yn ogystal, rydyn yn pryderu am iechyd a lles Mair, fel y trafodwn yn ddiweddar.
Felly er mwyn ceisio datrys y pryderon yma, rydyn ni wedi penderfynu mai cynnal grŵp maeth yn yr ysgol bydd y modd gorau i ddatblygu’r meysydd o bryder. Bydd y grŵp yn cymryd lle 4 gwaith yr wythnos gyda chymysg o ddisgyblion gydag anghenion tebyg, o dan reolaeth staff sydd wedi cael yr hyfforddiant addas. Bydd y disgyblion yn gwneud amrywiaeth eang o weithgareddau yn y grŵp er mwyn sicrhau eu cynnydd, megis tasgau cydweithio, tric a chlic, gweithgareddau creadigol, gweithgareddau i ddatblygu sgiliau llafar a darllen, a gweithgareddau er mwyn iddynt ddod yn gyfforddus wrth gyfathrebu a mynegi teimladau. Bydd y gweithgareddau yma’n adeiladu ar yr hyn mae’r disgyblion yn gwneud yn yr ystafell ddosbarth.
Hefyd, byddwch chi fel rhiant yn cael eich cynnwys yn yr ymyrraeth, trwy ddarparu adborth ar y cychwyn o ymddygiad y disgybl yn y cartref, ac yna adborth ar unrhyw ddatblygiad a gwelwch ar ddiwedd yr hanner tymor gyntaf. Yn ogystal, bydd yna cyfleodd i chi ymweld â’ch plentyn o fewn sesiwn, wrth iddyn nhw ddangos prosiect tîm i chi. Yn ychwanegol, gallwch gysylltu gyda’r ysgol er mwyn trafod cynnydd eich plentyn neu unrhyw bryderon sydd gennych ar unrhyw bryd.
Cyn cychwyn y sesiynau, byddwn yn cysylltu gyda chi trwy alwad ffôn ar y 7fed o Ragfyr er mwyn rhoi’r holl fanylion i chi, yn cynnwys y cynllun ar gyfer yr hanner tymor gyntaf.
Gobeithio eich bod gallu cydweithio gyda ni ar y mater hwn.

